裕民坊公共運輸交匯處

裕民坊公共運輸交匯處係香港首個雙層嘅大型室內公共運輸交匯處，位於九龍東觀塘區觀塘協和街裕民坊商場地下同一樓，凱滙第1至5座基座，鄰近裕民坊休憩公園同裕民市集。

公共運輸交匯處喺2021年4月2號啟用，同日有8條巴士線同埋21條專線小巴同公共小巴路線進駐 。佢取代咗位於仁愛圍嘅巴士總站同埋其他幾個小巴總站。

設計 

裕民坊公共運輸交匯處分兩層。一樓係8個圍邊鋸齒形巴士站同埋中央巴士輪候處，採用「人車分隔」概念，設有全港首個配備空調嘅室內候車區。 1-2號巴士站係落客站；而3-8號係上車站，其中6號站現時空置。車站設置咗人工智能感應嘅登車閘門控制系統，巴士到站閘門先會打開。巴士站安排大批保安負責維持秩序，並禁止市民由外面嘅街道行入巴士站範圍。不過啟用頭4日，人工智能閘門控制系統已經出現至少10單事故。包括閘門喺乘客上落車後未能及時關閉同打開。市建局認為係因為人工智能系統需時學習。商場入面設有九巴服務站，安裝咗九巴1蚊乘車優惠嘅八達通特惠機同九巴月票機。

而地面層就係坑狀小巴總站。另外市建局喺近物華街入口嘅扶手電梯裝設咗10部無扇葉通風裝置，以加強鮮風進入站入面，話可以增加4倍鮮風量，同時為車站降溫攝氏1.2至2.2度。另外嗰度預留咗3個位置，方便日後安裝電動小巴嘅充電設施。

總站路線資料

九龍巴士3D、N3D線 
 3D

慈雲山 ↔ 觀塘
 慈雲山 ↔ 觀塘

N3D

觀塘 ↔ 慈雲山

九龍巴士16M線 
 觀塘 ↺ 藍田

九龍巴士17線 
 觀塘 ↔ 愛民

九龍巴士28S線 
 觀塘 → 樂華

過海隧道巴士101、101R、101X線 
 101

堅尼地城 ↔ 觀塘

101R

跑馬地馬場 → 觀塘

101X

堅尼地城 ↔ 觀塘

總站路線資料

新界區專線小巴10M線 
 將軍澳 ↔ 觀塘

新界區專線小巴13線

九龍區專線小巴22M線 
 樂華 ↔ 觀塘

九龍區專線小巴23線 
 觀塘 ↔ 觀塘

九龍區專線小巴23B線 
 觀塘 ↔ 茶果嶺

九龍區專線小巴23M線 
 觀塘 ↔ 滙景花園

九龍區專線小巴34M線 
 曉麗苑 ↔ 觀塘

九龍區專線小巴34S線 
 秀茂坪南邨 ↔ 觀塘

九龍區專線小巴36A線 
 康利苑 ↔ 觀塘

九龍區專線小巴50線 
 基督教聯合醫院 ↔ 觀塘

九龍區專線小巴63線 
 藍田 ↔ 觀塘

途經路線資料

九龍區專線小巴22A線 
 樂華 ↺ 觀塘碼頭

統計 
交匯處同商場運作嘅頭4日，市建局初步統計已經有2,000班巴士同1.1萬班小巴運作，合共有超過90萬人次嘅乘客使用。而管理公司亦視乎人流趨勢而增派職員喺交匯處一帶視察人流同埋運作。

評價 
有市民認為新交匯處唔使日灑雨淋，等車比較舒適。不過有未熟路嘅市民抱怨搵唔到要搭嘅路線，認為指示唔夠清晰，特別係小巴站範圍。而有長者指要行上一層等巴士比較麻煩。

觀塘站巴士總站
 觀塘 (翠屏道) 巴士總站
 觀塘 (月華街) 巴士總站
 觀塘仁愛圍公共運輸交匯處

觀塘
香港交通建築